*Likumprojekts*

**Grozījumi Administratīvo teritoriju un apdzīvoto vietu likumā**

Izdarīt Administratīvo teritoriju un apdzīvoto vietu likumā (Latvijas Republikas Saeimas un Ministru Kabineta Ziņotājs, 2009, 3.nr.; Latvijas Vēstnesis, 2010, 23., 149.nr.; 2011, 112.nr.; 2011, 202.nr.) šādus grozījumus:

1. Papildināt likumu ar 2.1 pantu šādā redakcijā:

**„2.1pants. Lauku teritorija**

Lauku teritorija ir teritorija ārpus pilsētas teritorijas.”

1. Izslēgt 4.panta 1.punktu.
2. Izslēgt 5.pantu.
3. Izslēgt 6.panta ceturtās daļas pirmo teikumu.
4. 7.pantā:

izslēgt otrās daļas 1.punktā vārdu kopu „un tajā ir lauku teritorijas un apdzīvotas vietas”;

izslēgt ceturtās daļas pirmo teikumu.

1. Papildināt likumu ar 8.1 pantu šādā redakcijā:

**„8.1 pants. Administratīvo teritoriju robežu grozīšana**

(1) Republikas pilsētu un novadu administratīvo teritoriju robežu, ja robežu grozīšanas rezultātā republikas pilsēta, novads un tā teritoriālā iedalījuma vienība saglabā savu statusu, kā arī novada teritoriālā vienība netiek pievienota citam novadam vai republikas pilsētai, groza Ministru kabinets, izvērtējot pašvaldību iedzīvotāju intereses un ieinteresēto pašvaldību lēmumus.

 (2) Ja administratīvo teritoriju robežas grozīšanas rezultātā novada teritoriālā vienība tiek pievienota citam novadam vai republikas pilsētai, tad tādu robežu grozīšanu veic Saeima ar likumu.”

1. Aizstāt 11.panta otrajā daļā vārdu „novada” ar vārdu „lauku”.
2. Izteikt 12.panta pirmo teikumu šādā redakcijā:

 „Viensēta ir lauku teritorijā savrupa viena dzīvojamā ēka vai savrupas vairākas dzīvojamās ēkas, kā arī ar šo ēku vai ēkām funkcionāli saistītas saimniecības ēkas.”

1. Izslēgt 13.pantā no administratīvo teritoriju veidu uzskaitījuma vārdu „apriņķim”.
2. Izslēgt 17.panta pirmajā daļā no administratīvo teritoriju veidu uzskaitījuma vārdu „apriņķus”.
3. Papildināt likumu ar VI nodaļu šādā redakcijā:

**„VI nodaļa**

**Administratīvo teritoriju apvienošanas kārtība**

**19.pants. Administratīvo teritoriju grupas**

Ministru kabinets nosaka administratīvo teritoriju grupas, kuru ietvaros pašvaldības var apvienoties.

**20.pants. Lēmuma pieņemšana**

(1) Lēmumus par administratīvo teritoriju apvienošanu un jaunizveidojamās administratīvās teritorijas nosaukumu attiecīgo administratīvo teritoriju pašvaldību domes normatīvo aktu noteiktā kārtībā pieņem Ministru kabineta noteikto administratīvo teritoriju grupu ietvaros un nosūta Vides aizsardzības un reģionālās attīstības ministrijai. Lēmumā pašvaldības dome norāda, vai jaunveidojamā pašvaldība uzsāk darbu pašvaldību vēlēšanu starplaikā, vai pēc kārtējām pašvaldību vēlēšanām.

(2) Ja pašvaldību domju pieņemtie lēmumi atbilst normatīvo aktu prasībām, Vides aizsardzības un reģionālās attīstības ministrija izvērtē to atbilstību valsts un attiecīgo pašvaldību iedzīvotāju interesēm, sagatavo likumprojektu par administratīvo teritoriju apvienošanu un vides aizsardzības un reģionālās attīstības ministrs iesniedz to Ministru kabinetā.

 (3) Ministru kabinets, izvērtējot likumprojekta par administratīvo teritoriju apvienošanu atbilstību valsts un pašvaldības iedzīvotāju interesēm, ieinteresēto pašvaldību lēmumiem, lemj par likumprojekta iesniegšanu Saeimā.

(4) Saeima, izvērtējot valsts un pašvaldības iedzīvotāju intereses, Ministru kabineta atzinumu un ieinteresēto pašvaldību domes lēmumus, lemj par attiecīgo administratīvo teritoriju apvienošanu.

**21.pants. Jaunizveidoto administratīvo teritoriju pašvaldības domes sastāvs un pirmā domes sēde**

(1) Ja likumā par administratīvo teritoriju apvienošanu nav noteikts, ka jaunizveidotās pašvaldības darbība uzsākama pēc kārtējām pašvaldības vēlēšanām, tad:

1) līdz kārtējām pašvaldību vēlēšanām jaunizveidotās administratīvās teritorijas pašvaldības domes sastāvā ir visi apvienotajās administratīvajās teritorijās ievēlētie deputāti;

2) domes pirmo sēdi, saskaņā ar likumu „Par pašvaldībām” sasauc vides aizsardzības un reģionālās attīstības ministrs 10 dienu laikā pēc tam, kad stājies spēkā likums par jaunizveidoto administratīvo teritoriju;

3) līdz domes priekšsēdētāja ievēlēšanai pirmo domes sēdi vada un lēmumu par domes priekšsēdētāja ievēlēšanu paraksta vides aizsardzības un reģionālās attīstības ministrs vai viņa pilnvarota amatpersona;

4) domes priekšsēdētāju ievēlē no attiecīgajā administratīvajā teritorijā ievēlētajiem deputātiem likumā „Par pašvaldībām” noteiktajā kārtībā;

5) ar domes pirmo sēdi izbeidzas visu pirms tam jaunizveidotajā administratīvajā teritorijā bijušo pašvaldību domju pilnvaras.

(2) Ja likumā par administratīvo teritoriju apvienošanu noteikts, ka jaunizveidotās pašvaldības darbība uzsākama pēc kārtējām pašvaldības vēlēšanām, tad jaunizveidoto pašvaldības domi ievēl likumā noteiktā kārtībā.

**22.pants. Apvienoto pašvaldību tiesību un saistību pāreja**

Jaunizveidotā pašvaldība ir attiecīgajā administratīvajā teritorijā iekļauto pašvaldību institūciju, finanšu, mantas, tiesību un saistību pārņēmēja.

1. Izslēgt pārejas noteikumu 3.,4.,5.,7.,8.,9.,10.,11.,12.,13.,14.,15., 15.1,16.,17.,18.,19.,20.,21.,22., 26. un 24.punkta pirmo apakšpunktu.
2. Papildināt pārejas noteikumus ar 27.punktu šādā redakcijā:

„27. Ministru kabinets līdz 2013.gada 31.decembrim nosaka administratīvo teritoriju grupas, kuru ietvaros pašvaldības var apvienoties.”

1. Izslēgt 3.pielikumu.

Likums stājas spēkā nākamajā dienā pēc tā izsludināšanas.

|  |  |
| --- | --- |
| Vides aizsardzības un reģionālās attīstības ministrs | E.Sprūdžs |
| Vīza: Valsts sekretārs | A.Antonovs |
|  |  |